b'\n_START_ARTICLE_\nConstantin I al Sco\xc8\x9biei\n_START_SECTION_\nDomnia\n_START_PARAGRAPH_\nLista regilor Pic\xc8\x9biei se termin\xc4\x83 odat\xc4\x83 cu urcarea pe tron a lui Constantin, fiind \xc3\xaenregistrat ca al 70-lea rege \xc8\x99i ultimul al Pic\xc8\x9bilor._NEWLINE_Activitatea vikingilor \xc3\xaen nordul Marii Britanii pare s\xc4\x83 fi atins maximul \xc3\xaen timpul domniei lui Constantin. Armatele vikingilor erau conduse de un grup mic de oameni._NEWLINE_Activitatea vikingilor \xc3\xaen Marea Britanie a crescut \xc3\xaen 865, c\xc3\xa2nd Marea Armat\xc4\x83 Viking\xc4\x83, probabil o parte din for\xc8\x9bele care au invadat Francia, au invadat estul Angliei. \xc3\x8en anul urm\xc4\x83tor, dup\xc4\x83 ce au ob\xc8\x9binut tribut din estul Angliei de la regele Edmund, Marea Armat\xc4\x83 s-a mutat \xc3\xaen nord, atac\xc3\xa2nd York-ul, ora\xc8\x99ul regiunii Northumbrian. Marea Armata i-a \xc3\xaenvins pe cei doi rivali din York, Osberht \xc8\x99i Aella, care puseser\xc4\x83 deoparte ne\xc3\xaen\xc8\x9belegerile dintre ei pentru a lupta \xc3\xaempreun\xc4\x83. Ambii regi au fost uci\xc8\x99i \xc3\xaentr-un atac e\xc8\x99uat, probabil pe 21 martie 867. Ca urmare a acestui fapt, liderii armatei s-au instalat la Ecgberht ca regi ai regiunii Northumbrian. Urm\xc4\x83toarea lor \xc8\x9bint\xc4\x83 era Mercia, unde regele Burgred, ajutat de cumnatul s\xc4\x83u \xc3\x86thelred de Wessex, i-au alungat._NEWLINE_\xc3\x8en timp ce regatele din estul Angliei erau sub atac, alte armate ale vikingilor erau active \xc3\xaen nord. Amla\xc3\xadb \xc8\x99i Auisle, au adus o armat\xc4\x83 la Fortriu unde au ob\xc8\x9binut tribut \xc8\x99i ostatici \xc3\xaen 866. Istoricii nu sunt siguri dac\xc4\x83 ace\xc8\x99tia s-au stabilit acolo ori dac\xc4\x83 s-au \xc3\xaentros \xc3\xaen Irlanda \xc3\xaen 866, 867 sau \xc3\xaen 869._NEWLINE_\xc3\x8en 875, Cronica \xc8\x99i Analele Ulster, raporteaz\xc4\x83 o armat\xc4\x83 a vikingilor \xc3\xaen Pic\xc8\x9bia. O b\xc4\x83t\xc4\x83lie care s-a \xc8\x9binut \xc3\xaen apropiere de Dollar, a fost o \xc3\xaenfr\xc3\xa2ngere grea pentru pic\xc8\x9bi. \xc3\x8en 877, la scurt timp dup\xc4\x83 construirea unei noi biseric, St. Andrei, Constantin a fost capturat \xc8\x99i executat (sau e posibil s\xc4\x83 fi murit \xc3\xaen lupt\xc4\x83) dup\xc4\x83 ap\xc4\x83rarea \xc3\xaempotriva vikingilor. De\xc8\x99i exist\xc4\x83 o surs\xc4\x83 cu privire la data \xc8\x99i modul \xc3\xaen care acesta a murit, nu se \xc8\x99tie exact unde s-a \xc3\xaent\xc3\xa2mplat. Unii sunt de p\xc4\x83rere c\xc4\x83 acesta a fost decapitat pe o plaj\xc4\x83 \xc3\xaen Fife, l\xc3\xa2ng\xc4\x83 Crail. William Forbes Skene e de p\xc4\x83rere c\xc4\x83 acesta a murit \xc3\xaen Inverdovat. Constantin a fost \xc3\xaengropat la Iona.'